BIONICLE: Island of Lost Masks

***Island of Lost Masks*** er en BIONICLE-kapitelbog, den første fra BIONICLEs anden generation. Den er skrevet af Ryder Windham og blev udgivet 25. august 2015.

## Synopse

Landsbyboeren Bingzak finder Nilkuu, Stenens Vogter, fortabt i Junglens Område og fører ham til Tidens Tempel, hvor de andre fem Vogtere - Narmoto, Izotor, Kivoda, Vizuna og Korgot - er samlet. De seks Vogtere trækker derefter Tidsmasken frem og reciterer Helteprofetien for at tilkalde legendarisk hjælp til deres belejrede ø. Da deres opgave er udført, leder Nilkuu Bingzak hjem blot for at finde landsbyen under angreb af Kranieedderkopper, som Stenens Vogter hjælper med at bekæmpe.

Hjælpen kommer hurtigt, idet de seks Toaer - Tahu, Kopaka, Lewa, Gali, Pohatu og Onua - ankommer til øen og bliver ført af Vogterne til deres Gyldne Kraftmasker. Efter at have modtaget dem, hører hver Toa Ekimus stemme, og de går til Maskemagernes By for at befri ham. Deres første møde går ikke nemt på grund af deres vidt forskellige personligheder, og det er kun truslen fra Kranieedderkoppernes Hersker, der endelig får dem til at arbejde sammen. De besejrer således Kranieedderkoppernes Hersker, før de begiver sig ind i ruinbyen.

Desværre bliver heltene snart efter angrebet af en gruppe Kraniekrigere, og det lykkes dem akkurat kun lige at besejre dem. Lewa deler sig derefter fra resten af ​​gruppen for at tjekke en nærliggende arena, blot for at miste sin maske til Kranieflænser. Den andre Toaer formår at besejre Kranieflænser ved at følge Lewas råd om arenaspillet, blot for at få arenaen til at kollapse under dem. Begravet i en underjordisk hule fortvivler de kortvarigt, men bliver derefter mindet om Vogterne og de Okotanere, de er blevet tilkaldt for at beskytte. Lewa opdager derefter en brise, som Toaerne følger for at undslippe hulen, blot for at finde dem selv på en kirkegård. Et par Kraniescorpioer angriber, og efter en kortvarig kamp lykkes det Lewa at få en nærliggende statue til at falde ned oven på dem.

De seks Toaer træder derefter ind i Ekimus gravkammer og vækker Maskemageren med deres kræfter, blot for at opdage, at det måske allerede er for sent. De skynder sig til Ekimus smedje og løber ind i den mægtige Kraniebasker, som stjæler Onuas maske. De andre Toaer formår at besejre ham ved at arbejde sammen, og konfronterer derefter Kulta, Kraniekværneren, som forbereder sig på at ødelægge Ekimus Skabelsesmaske i Maskemagerens egen smedje. Kulta ifører sig derefter masken for at dræne dens kraft til brug mod Toaerne, som Ekimu beder om at holde Kraniekværneren fra, mens han leder blandt materialerne i smedjen. Udkonkurrerede og hurtigt frataget deres masker, har Toaerne ikke desto mindre succes med at give Ekimu tid til at genopbygge sin Krafthammer, som han bruger til at besejre Kulta og genvinde sin maske. Han reparerer derefter Toaernes masker og lykønsker dem for at være sande helte.

## Personer

* Maskemagere
	+ Ekimu
	+ Makuta **(N)**
* Okotanere
	+ Bingzak **(FO)**
	+ Vogtere
* Toaerne
* Kraniehæren

## Se også

* *Sagaguides/Okoto*
* *Onlineanimationer fra 2015*
* *BIONICLE: Revenge of the Skull Spiders*
* *LEGO BIONICLE 1: Gathering of the Toa*
* *LEGO BIONICLE 2: Battle of the Mask Makers*
* *En episk mission*
* *Quest for the Masks of Power*

en:BIONICLE: Island of Lost Masks